wickkiey/tamil-wikipedia-chunked huggingface dataset:
# வீ. தோ. பொ. த. ஆறுமுகபிள்ளை

## படைப்புகள்

இவர் பல நூல்களை ஆக்கியும், அரிய பல நூல்களைப் பிரதிபண்ணியும் உள்ளார். இவரது படைப்புகள் ஓலைச் சுவடிகளிலேயே காணப்பட்டன. அவற்றுட் சில தற்காலத்தில் அச்சுருப் பெற்றுள்ளன.
# வீ. தோ. பொ. த. ஆறுமுகபிள்ளை

## படைப்புகள்

#### ஆக்கிய நூல்கள்

கீழ்க்குறிப்பிடப்படும் நூல்கள் அவரால் ஆக்கப்பட்ட நூல்களுள் தற்காலத்தில் ஓலைச் சுவடிகளில் பெறக்கூடியதாயிருப்பது. இன்னும் பல நூல்கள் தற்காலத்திற் பெறமுடியவில்லை.
1. மண்டூர் முருகன் காவடி விருத்தம் (1848)
1. துறைநீலாவணைக் கண்ணகையம்மன் ஊர்சுற்றுக்காவியம் (1845)
1. துறைநீலாவணைக் கண்ணகையம்மன் சின்னக்காவியம் (1852)
1. வைரவர் தோத்திரம் (1840-இவரது கன்னிப்படைப்பு)
1. வதனமார் தோத்திரம் (1850)
1. கதிர்காமக் கந்தன் பேரின்பக் காதல் (1862)
1. சோதிட மாலை (1860)
1. விட வைத்தியத் தொகுப்பு (1868)
# வீ. தோ. பொ. த. ஆறுமுகபிள்ளை

## படைப்புகள்

#### பிரதி பண்ணிய நூல்கள்

இவரால் பல அரிய நூல்கள் பிரதிபண்ணப்பட்டுள்ளன. இவர் பிரதிபண்ணிய கண்ணகி வழக்குரை ஓலைச்சுவடி இன்றும் துறைநீலாவணைக் கண்ணகையம்மன் ஆலயத்தின் வழிபாட்டுப் பொருட்களில் ஒன்றாக உள்ளது. இது இவரது சந்ததியினரால் பாதுகாக்கபட்டு வருகின்றது.
1. காசி காண்டம்
1. நைடதம்
1. கண்ணகி வழக்குரை
1. கண்ணகி குளிர்ச்சிக்கதை
1. கம்சன் அம்மானை
1. வைகுந்தம்மானை
1. வள்ளியம்மானை
1. மகாபாரதம்
1. திருச்செந்தூர்ப்புராணம்
1. கந்தபுராணம்
1. சித்திரக்கதை (சித்திரபுத்திரனார் கதை)
1. சோதிட நூல்கள்
1. வைத்திய வாகடம்
1. சித்த வைத்திய வாகடம்,
1. விட வைத்திய வாகடம்,
1. மாட்டு வைத்திய வாகடம்,
1. பிள்ளைப் பேற்று வைத்தியம்,
1. சிறுபிள்ளை வாகடம்
1. சோதிட நிகண்டு
1. வைத்திய அகராதி
1. பிள்ளையார் கதை
# வீ. தோ. பொ. த. ஆறுமுகபிள்ளை

## படைப்புகள்

#### பிரதிபண்ணிய பத்ததிகள்

1. கண்ணகி பத்ததி (தெய்வேந்திரன் பத்ததி, முனி பத்ததி, கூனற் பத்ததி, கொம்புப் பத்ததி)
1. மாரியம்மன் பத்ததி
1. காளி பத்ததி
1. வதனமார் பத்ததி
1. வைரவர் பத்ததி
# தமிழ்நாடு இடைநிலைக் கல்வி வாரியம்

**தமிழ்நாடு இடைநிலைக் கல்வி வாரியம் **(Tamil Nadu Board of Secondary Education) 1910ஆம் ஆண்டு நிறுவப்பட்டது. இது தமிழக அரசின் கல்வித்துறையின் கீழ் இயங்குகிறது. இடைநிலைக் கல்வியின் பத்தாவது வகுப்பு வரைக்கான கல்வி கீழ்வரும் முறைமைகளில் வழங்கப்படுகிறது:
- இடைநிலைப் பள்ளி நீங்கு சான்றிதழ் (SSLC) முறைமை
- ஆங்கிலோ இந்திய முறைமை
- ஓரியண்டல் பள்ளி நீங்கு சான்றிதழ் (OSLC) முறைமை
- பதின்மப் பள்ளிகள் (Matriculation) முறைமை.  
உயர்நிலைக் கல்வியில் (வகுப்புகள் 11 & 12) உயர்நிலைப் பள்ளிச் சான்றிதழ் (HSC) வழங்க ஒரே ஒருங்கிணைக்கப்பட்ட முறைமை கடைப்பிடிக்கப்படுகிறது. தமிழ்நாடு மாநில பள்ளித் தேர்வுகள் வாரியம் மாணவர்களின் கல்வித்தகுதியை இருநிலைகளில் - பத்தாவது வகுப்பு முடிவிலும் 12வது வகுப்பு முடிவிலும் - வாரியத்தேர்வுகள் மூலம் மதிப்பிடுகிறது. 12வது வகுப்பு வாரியத் தேர்கவுளில் பெற்ற மதிப்பெண்கள் பல்கலைக்கழகங்களில் சேர்க்கைக்கான தகுதியாகவும் விருப்ப கல்வித்திட்டங்களுக்கான துண்டிப்பு மதிப்பெண்களாகவும் பயன்படுத்தப்படுகின்றன.  
இந்த வாரியத்தின் ஆட்சிப்பகுதி தமிழ்நாடு முழுமையிலும் உள்ள பள்ளிகளாகும். பள்ளிகள் இந்த வாரியத்துடனோ அல்லது பத்தாவது மற்றும் 12வது வகுப்புத் தேர்வுகளை நடத்தி சான்றிதழ் வழங்க இந்த வாரியத்தின் அனுமதி பெற்ற நடுவண் இடைநிலைக் கல்வி வாரியத்துடனோ அல்லது இந்திய இடைநிலைக் கல்வி வாரியத்துடனோ இணைந்து கொள்ளலாம்.  
1978ஆம் ஆண்டு தமிழ்நாட்டின் இடைநிலைக்கல்வியின் வடிவமைப்பாளர் எனப் போற்றப்படும் எச்.எச்.எஸ்.லாரன்ஸ் அந்த வாரியத்தின் இயக்குனராகப் பணிபுரிந்தபோது தமிழ்நாட்டின் கல்வித்திட்டங்களை ஆய்வு செய்து அனைத்திந்தியாவிலும் தற்போது கடைபிடிக்கப்படும் 10+2+3 முறைமையைத் தோற்றுவித்தார்.
# தமிழ்நாடு இடைநிலைக் கல்வி வாரியம்

## வெளியிணைப்புகள்

- Official Website
- TamilNadu Text Book Corporation Download online school Books
- +2 model tests via online
# கெட்டி முதலிகள் மரபு

**கெட்டி முதலி** என்ற மரபினர் 17ஆம் நூற்றாண்டில் தாரமங்கலம் மற்றும் அமரக்குந்தி ஊர்களை தலைநகராக கொண்டு சேலம், நாமக்கல், ஈரோடு, கரூர் ஆகிய மாவட்ட பகுதிகளின் வைஸ்ராயாக இருந்தவர்கள்..
# கெட்டி முதலிகள் மரபு

## வரலாறு

கெட்டி முதலிகளின் தோற்றம் பற்றி இதுவரையில் தெளிவான சான்றுஎதுவும் கிடைக்கவில்லை. சங்க இலக்கியங்களில் கெட்டியர் என்ற வார்த்தை சில உள்ளது. இந்த சங்க இலக்கியத்தில் வரும் கெட்டியர் தான் இந்த கெட்டி முதலிகள் சிற்றரசர்கள் என்று சில ஆய்வாளர்களின் கருத்து. ஆனால் இதற்கும் தெளிவான சான்றுகள் ஏதும் இல்லை.  
பல நூற்றாண்டுகள் இவர்கள் ஆட்சி செய்து உள்ளார்கள்.
இதை கெட்டி முதலியார்களில் ஆறு மன்னர்கள் பற்றி பெயர்கள் அதிகம் காணப்படுகிறது.
- வேம்பன்கெட்டி முதலி
- இனமன்கெட்டி முதலி
- இம்முடிகெட்டி முதலி
- மும்முடிகெட்டி முதலி
- சீயாளிகெட்டி முதலி
- வணங்காமுடிகெட்டி முதலி ஆகியோர் ஆவர்.
இந்த சிற்றரசர்களால், தற்பொழுதுள்ள சேலம் மாவட்ட மக்களின் வாழ்க்கைச் சீர்மை மேலோங்கியது. மைசூர் அரசப்படையினரால், இச்சிற்றரசர்களின் நிலை மாறியது.  
16ஆம் நூற்றாண்டு இறுதியில் ஓமலூர் குன்னி என்பவர் முதுகில்
ஏற்பட்ட இராஜபிளவினை முதன் முதலில் நாவிதனாகவும், மருத்துவனாகவும் வந்த கெட்டி முதலி சிகிச்சை அளித்து சரி செய்ததால் பாளையம் குன்னிவேட்டுவரால் பரிசளிக்கப்பட்டு ஓமலூர் பாளையப்பட்டுக்காரர் அந்தஸ்துக்கு உயர்ந்தார். அதன் பிறகு இவர்கள் ஆட்சி கிழக்கே தலைவாசல் வரையிலும், மேற்கில் தாராபுரம் வரையிலும், தெற்கில் கரூர் வரையிலும் பரவி மூவேந்தர்களின் சின்னங்களான புலி, வில், கயல் ஆகியவற்றுடன் சிங்கம், வண்ணத்தடுக்கு, வாடாமாலை ஆகிய சின்னங்களைத் தங்கள் கொடியில் பொறித்துக் கொண்டனர். இவர்களின் முக்கியத்தலைநகரம்
தாரமங்கலமாகும், அதற்கடுத்தபடியில் அமரக்குந்தியாகவும் அமைந்தது.  
மெக்கன்சியின் சாம்பள்ளி ஆவணத்தில்
*சீயலாகட்டி தன் தெய்வ பக்தியினால்*  
*இராசிபுரத்தில் தேகத்தை விட்டுத் தா*
*ரமங்கலத்தில் சகுநாதசுவாமி சந்நிதியில்*  
*போய் சகலமான சனங்களும் பார்த்துக்*  
*கொண்டிருக்கின்ற போது உதிச்ச சாமத்துள்ளே*  
*காலசந்தி பூஜை வேளையில் ஐக்கியமானார்*
என்று குறிப்பிட்டுள்ளார்.
# கெட்டி முதலிகள் மரபு

## வரலாறு

### மருத்துவம் கற்றல்

அவர்கள் தூங்கும் போது, பாம்பொன்று படமெடுத்து அருகில் நின்றது. அப்பொழுது அப்பக்கம் வந்த நாவிதன், அவர்களை பாம்பு தீண்டியதால் மயக்கம் வந்து விழுந்து விட்டனர் என்று கருதி அவர்களுக்கு மாற்றுமருந்து கொடுத்தான். பின்பு நிலையறிந்து அவர்களைத் தன்னுடன் இருக்குமாறு செய்து, அவர்களுக்கும் மருத்துவம் கற்றுத் தருகிறான். அவர்களும் சிறப்பாக அம்மருத்துவத் தொழிலைச் செய்தனர்.அக்காலத்தில் நாவிதர், மருத்துவம் கற்றனர். அதனால் அவர்களை மருத்துவர் என்றும், பண்டிதர் என்றும் அழைப்பர்.
# கெட்டி முதலிகள் மரபு

## வரலாறு

### மருத்துவத்தால் மாற்றம்

வேடர் பாளையப்பட்டின் மரபில் வந்தவனும், அமராவதிப் பட்டிணத்தில் ஆட்சி செய்தவனுமான, குன்னவேடர் என்பவனுக்கு, இராகபிளவை என்னும் நோயினால், அல்லல் பட்டான். அப்பொழுது இக்கெட்டி முதலி, அங்குச் சென்று மன்னனின் பிளவைக்கு மருத்துவம் பார்த்து, உடனே குணப்படுத்தினான். அதனால் மன்னனுக்கு கெட்டி மீது வாஞ்சை ஏற்பட்டு, அரசைக் கொடுக்க முன் வந்தான். எனக்கு வாரிசு உண்டுயென்றாலும் நீயே இப்பாளையபட்டை கட்டி ஆள வேண்டும். நான் வடக்கே செல்கிறேன். நீ இன்று போலவே, கெட்டியென்ற பெயருடனே அமராவதிப் பட்டணத்தைச் சேர்ந்த நாட்டை ஆள வேண்டும் என்று சொல்லிப் புறப்பட்டான்.
# கெட்டி முதலிகள் மரபு

## வரலாறு

### திருமலைநாயக்கரின் ஆணை

திருமலை நாயக்கர்க்கும் கெட்டி முதலிக்கும் சமாதானம் உண்டானாப்பின்பு கெட்டி முதலி மதுரை சென்றான். மன்னர் திருமலை நாயக்கர் கெட்டி முதலியை பணியவைக்க வேண்டுமென்பதற்காக யானை மீது வரச் செய்தான். கோட்டை - அரண்மனை வாசலில் யானை மீது குனியாது வரச் செய்ய வேண்டுமென்பதே மன்னரின் குறிக்கோள். ஆனால் கெட்டி முதலி யானை மீது வரும் போது குனியாது முன்னுக்கு மல்லாந்து அரண்மனைக்குள் புகுந்தான், இதனால் மன்னர் திருமலை நாயக்கர் மகிழ்ந்தார். இது போன்ற செய்திகளெல்லாம் மெக்கன்சி தொகுப்பில் உள்ளன.
# கெட்டி முதலிகள் மரபு

## கட்டிடக்கலை

### கோவில்கள்

வீரத்திலும், பக்தியிலும் முதலிடம் வகித்த இவர்கள் ஆட்சி செய்த பகுதியில் அநேகக் கோயில்களை எழுப் பியும், கோயில்களில் திருப்பணியும் செய்துள்ளதைச் சரித்திர ஆதாரங்கள் எடுத்தியம்புகின்றன. கெட்டி முதலிகள் தாரமங்கலத்தில் அருள்மிகு கைலாசநாதர் அருள்மிகு இளமீஸ்வரர் கோயிலுக்கு நற்பணி செய்துள்ளனர்.இக்கோயில்களுக்கு நிலநிவந்தமாக இளவம்பட்டி என்ற ஊரினை அளித்துள்ளனர்.  
தாரமங்கலம் கைலாசநாதர் கோவில், திருச்செங்கோடு அர்த்தநாரீசுவரர் கோயில் மற்றும் பவானி சங்கமேசுவரர் கோயில் ஆகிய கோவில்கள் கெட்டி முதலி குடும்பத்தால் திருப்பணி செய்யப்பட்டது. பவானி சங்கமேஸ்வரர் கோவிலில் இம்முடிகெட்டி முதலிக்கு சிலை உள்ளது.  
கி.பி. 17ஆம் நுற்றாண்டுகளில் திருச்செங்கோடு மலைத்தம்பிரான்(அர்த்தநாரீஸ்வரர்), நிவத்தம்பிரான(கைலாசநாதர்) கோயில்களில் திருப்பணி ஆற்றியிருப்பதை சரித்திர ஆததாரங்கள் உள்ளன.
திருச்செங்கோடு அர்த்தநாரீஸ்வரர் மலைப்பாதையில் உள்ள கோபுர வாசல் மண்டபம் சியாலகெட்டி முதலியாரால் கட்டபட்டது.  
வணங்காமுடி கெட்டி முதலி சிதம்பரத்தில் பிள்ளையார் கோயில் ஒன்றினையும் மண்டபம் ஒன்றினையும் எடுப்பித்துள்ளார். நிலத்தம்பிரான் கோயில் கருவறைச் சுவற்றில் கெட்டிமுதலியின் திருப்பணி கல்வெட்டில் பொடிவிக்கப்பட்டுள்ளது.
# கெட்டி முதலிகள் மரபு

## கட்டிடக்கலை

### கோட்டைகள்

அந்தியூர், ஆத்தூர், ஓமலூர், காவேரிபுரம், சோம்பள்ளி, பவானி, மேச்சேரி உட்பட 16 இடங்களில் கெட்டி முதலி வம்சத்தை சேர்ந்தவர்கள் கோட்டையை கட்டினர்.
# கெட்டி முதலிகள் மரபு

## முக்கிய போர்கள்

17ஆம் நூற்றாண்டில் மதுரை நாயக்கர்களின் பலம் அதிகமாக இருந்த காலக்கட்டத்தில் கெட்டி முதலி இனத்தை சேர்ந்த வணங்காமுடிகெட்டி முதலியார் மதுரை நாயக்கர் ஆட்சிக்குக்
கட்டுப்படாமல் கெட்டி முதலி பெயரில் பல கோவில்களை திருப்பணி செய்து கல்வெட்டுக்கள் பொறித்தனர்  
இதன காரணமாக மதுரை மன்னன் திருமலை நாயக்கர் தளவாய் இராமப்பய்யனை ஈரோட்டுக்கு
படையெடுத்து அனுப்பி வணங்காமுடிகெட்டி முதலியோரை சிறைப்படிக்க அனுப்பினர்.  
மதுரை தளவாய் இராமப்பய்யர் பல நாள் போரிட்டும் வணங்காமுடிகெட்டி முதலியை வெற்றிப்பெறவில்லை.
போருக்குப் பின் வணங்காமுடிகெட்டி முதலியின் வீரம்
பற்றி மதுரை தளவாய் இராமப்பய்யர் மன்னர் திருமலை நாயக்கர்க்கு கடிதம் எழுதியதாக வரலாற்று ஆவணங்கள் கூறுகிறது.  
மைசூர் சாம்ராஜ்யத்தை எதிக்க மதுரை நாயக்கர்க்கு
கெட்டி முதலிகளின் ஆதரவு தேவைப்பட்டதால் வணங்காமுடிகெட்டி முதலியிடம் திருமலை நாயக்கர் சமாதானம் செய்துக்கொண்டார். பின்பு கெட்டி முதலிக்கு பல மரியாதை செய்து தொடர்ந்து ஆளுனராக நியமித்தார்.  
1641ஆம் ஆண்டில் டணாகன் கோட்டையை மீட்டதற்கு மைசூர் வுடையாரிடம் கெட்டி முதலிகள் போர் செய்தனர் பின்பு சாம்பள்ளியில் நடைப்பற்ற போரில் கெட்டி முதலி படை பின்வாங்கியது.  
1641ஆம் ஆண்டு தெலுங்கு முதலிவம்சத்தை சேர்ந்த பெத்தடய்யன் முதலி
மைசூரின் மீது போர் தொடுத்தார். இந்த போரில் சாம்பள்ளி ஆகிய
இடங்களில் நிர்மூலமாக்கி ஈரோடு மாவட்டப் பகுதியை மைசூர் படை கைப்பற்றி
னான். மைசூர்ப்படை மற்றும் முஸ்லீம் படை ஈரோடு கோட்டையில் நிலையாகத் தங்கியது. கெட்டி முதலிகளின் படையும் தொடர்ந்து பின்வாங்கியது.  
இவர்கள் அறுவரில் ஒரு ஒரு கெட்டி முதலியை சங்க்கிரியில் உருண்ட பாறைமேல் ஏற்றி எந்தப்
பக்கமும் தப்பவோ, நகரவோ விடாமல் பலத்த காவலில் வைத்து பல நாட்கள் அவரைச் சித்ரவதை செய்து உயிர்ப்பிரிய வைத்துள்ளனர். பின்பு மைசூராருடன் நடைபெற்ற தொடர் போரில் கெட்டி முதலிகள் ராசிபுரத்தில் மறைந்து வாழ்ந்த காலத்தில் அவர் உயிர் பிரிய தாரமங்கலத்தில் ரகுநாத சுவாமி சன்னிதியில் இறைவனுடன் பலர் பார்த்துக் கொண்டிருக்கக் கலந்தார்.
# கெட்டி முதலிகள் மரபு

## ஆதாரங்கள்

- கெட்டி முதலி அரசர்கள், 1996
- பாளையப்பட்டுகளின் வம்சாவளி தொகுதி-1, சு.குழந்தைவேலன், 1981
# தமிழ்நாடு பதின்மப் பள்ளிகள் இயக்ககம்

**தமிழ்நாடு பதின்மப் பள்ளிகள் இயக்ககம்** (Directorate of Matriculation Schools, Tamil Nadu) தமிழ்நாடு மாநிலத்தில் உள்ள மெட்ரிகுலேசன் பள்ளிகளைக் கட்டுப்படுத்தும் ஓர் அங்கீகார மற்றும் ஆட்சி அமைப்பாகும். இந்தியாவிலேயே தனிப்பட்டநிலையில் 1971ஆம் ஆண்டுவரை தமிழ்நாட்டில் மட்டுமே பல்கலைக்கழகங்கள் இடைநிலைப்பள்ளிக் கல்வியையும் கட்டுப்படுத்தி வந்தன; அத்தகைய பள்ளிகளில் படித்தவர்கள் *மெட்ரிகுலேசன்* முறைமையில் படித்தவர்களாக அறியப்பட்டனர். தமிழ்நாட்டில் உள்ளப் பள்ளிகளில் ஏறத்தாழ 5% இந்த முறைமையின் கீழ் உள்ளன.  
இந்தப் பள்ளிகளில் ஆங்கிலம் பயிற்றுமொழியாக உள்ளது. பத்தாவது வகுப்புவரை தனியான கல்வித்திட்டத்தின் கீழ் பயிலும் மாணவர்கள் உயர்நிலைக் கல்வியில் 11 மற்றும் 12வது வகுப்புகளில் தமிழ்நாடு இடைநிலைக் கல்வி வாரியத்தின் கல்வித்திட்டத்தை பின்பற்றுகின்றனர். பள்ளிகள் ஒவ்வொரு ஆண்டும் இணைத்துக்கொள்ளப் படுகின்றன  
மாநிலத்தில் மாணவர்களுக்கு தரமான கல்வியை வழங்கும் நோக்கில் மெட்ரிகுலேஷன் பள்ளி இயக்ககம் தமிழகத்தில் அமைக்கப்பட்டது. தமிழ்நாட்டின் மொத்த பள்ளிகளில் சுமாா் 5 சதவீதம் மற்றும் ஒட்டுமொத்த மாணவர் எண்ணிக்கையில் 25 சதவீததிற்கும் அதிகமானவர்கள் தமிழ்நாடு மெட்ரிகுலேஷன் வாரியத்தின் கீழ் வருகிறாா்கள். இந்த வாரியத்தின் கீழ் படிக்கும் மாணவர்கள் பத்தாம் வகுப்பு வரை மெட்ரிகுலேஷன் பள்ளிகளின் வாரியத்தால் வடிவமைக்கப்பட்ட ஒரு தனித்துவமான பாடத்திட்டத்தைப் பின்பற்றுகிறாா்கள். தமிழ்நாடு மெட்ரிகுலேஷன் போர்டு பள்ளிகளின் 2005 - 2008 வரையிலான பாடத்திட்டம் மற்றும் அவற்றின் திருத்தம் ஒரு கட்டமாக நடைமுறைக்கு கொண்டு வரப்பட்டது. இதன் மூலம், பல மேக்ரோ மற்றும் மைக்ரோ நிலை மாற்றங்கள் அறிமுகப்படுத்தப்பட்டன. அதாவது 14 ஆண்டு பள்ளிப்படிப்பில் வயதுக்கு ஏற்ற கற்றல் உத்திகளுடன் தனித்துவமான நிலைகளாகப் பிரித்தல் மற்றும் அந்த நிலைகளுக்கு இடையில் தடையற்ற மாற்றங்களை வழங்குதல், முதன்மை கட்டத்திலேயே கணினிகளை அறிமுகப்படுத்துதல் என பல உள்ளன.
# தீங்குயில்

**தீங்குயில்** (***Rhinortha chlorophaea***) என்பது குயிற் குடும்பத்தைச் சேர்ந்த தனிவகையான *தீங்குயிலினத்தின்* தனித்த பறவையினமாகும். முன்னர் இது பூங்குயில்களுடன் சேர்த்து பூங்குயிலினமொன்றாக வகைப்படுத்தப்பட்டிருந்தது. எனினும், இப்பறவையினம் பூங்குயிலினங்களிலிருந்து மிகவும் வேறுபாடான தனித்துவமான உடலமைப்புக்களைக் கொண்டிருப்பதுடன் வெளித்தோற்றத்தில் பாலின வேறுபாட்டைக் காட்டுவதாயும் உள்ளது.  
இப்பறவையினம் பூங்குயில்களுடன் நெருங்கிய தொடர்பெதனையும் கொண்டிராவிடினும், குயில்களுடன் அடிப்படைத் தொடர்பைக் கொண்டுள்ளது. இதனாற்றான், இதனைத் தனிவகையான *தீங்குயிலினம்* என வரையறுக்கப்பட்டுள்ளது.  
தீங்குயில்கள் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து ஆகிய நாடுகளிலிற் காணப்படுகின்றன. இதன் இயற்கை வாழிடம் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளாகும்.
# பிரெடரிக் கௌலாண்ட் ஆப்கின்சு

**பிரடரிக் கௌலாண்ட் ஹாப்கின்ஸ்** *(Frederick Gowland Hopkins)* (20 சூன் 1861 – 16 மே 1947) ஓர் ஆங்கிலேய உயிர்வேதியியல் அறிஞர். உயிர்ச்சத்துக்களைக் கண்டறிந்தவர் இவரே. இதற்காக 1929 ஆம் ஆண்டு இவருக்கு உடலியங்கியல் அல்லது மருத்துவத்திற்கான நோபெல் பரிசு வழங்கப்பட்டது. 1930 முதல் 1935 ஆம் ஆண்டு வரை இவர் வேந்திய கழகத்தின் தலைவராக இருந்தார்.
# ஜக்கம்மா தேவி

**ஜக்கம்மா தேவி** (*Jakkamma*) என்பது தொட்டிய நாயக்கர் சாதியினரால் வணங்கப்படும் குல தெய்வம். தொட்டிய நாயக்கர் சாதியினரில் சிலர் குறி சொல்தல், கோடாங்கி சொல்தல், அருள் வாக்களித்தல், குடுகுடுப்பை சொல்தல், கைரேகை சோதிடம் பார்த்தல், மாந்திரீகம் செய்தல் போன்ற வேலைகளில் ஈடுபடுகின்றனர். இவர்கள் அனைவருக்கும் ஜக்கம்மாதான் முதல் தெய்வம். ஜக்கம்மா காளி தேவியின் அவதாரம் என்றும், இவர் போயசம்மா, எல்லம்மா, ஜக்கும்மா, போலேரம்மா, பொம்மம்மா போன்ற வேறு சில பெயர்களாலும் இச்சாதியினரால் அழைக்கப்படுகிறார்.
# ஜக்கம்மா தேவி

## ஜக்கம்மா வரலாறு

கம்பளத்து நாயக்கர் சமுதாயத்தைச் சேர்ந்த மக்கள் இசுலாமியரின் படை எடுப்பால் இருக்குமிடங்களிலிருந்து தெற்கு நோக்கி இடம் பெயர்ந்தார்கள். இதற்கு இசுலாமிய மன்னன் ஒருவன் கம்பளத்து சமுதாயப் பெண் ஒருவரை விரும்பி மணமுடித்துத் தரும்படி கேட்டதாகவும், தங்கள் சமுதாயப் பெண்ணின் பாதுகாப்பிற்காக கம்பள நாட்டை ஆண்டு வந்த பாலராசு நாயக்கர் என்ற மன்னர் இசுலாமியர்களிடம் இருந்து தங்கள் குல பெண்களைக் காப்பாற்றிக் கொள்ள தெற்கு நோக்கி தமிழகத்திற்கு செல்ல ஆணையிட, ஜக்கம்மா என்ற பெண் தலைமையில் கம்பளத்து சமுதாய மக்கள் சிலர் அங்கிருந்து தெற்கு நோக்கி தமிழகத்துக்கு வந்தனர். இப்படி வரும் வழியில் பல தடைகள் ஏற்பட்டதாகவும் , அதனை வீரம், மாந்தரிகம் போன்றவற்றால் கலைத்து அவர்களை ஜக்கம்மா காத்ததால் அவரை தெய்வமாக வழிபடத் தொடங்கினர். இதனால் இவர் ராஜகம்பளம் சாதியினரால் குல தெய்வமாக வணங்கப்படுகின்றார். என்று இச்சாதியினர் தெரிவிக்கின்றனர். மேலும் காப்பு இனத்தில் பிறந்த ஜக்கம்மாளுக்கு ஒன்பது குழந்தைகள் பிறந்ததாகவும் , இந்தப் பிள்ளைகளின் வம்சம்தான் தற்போதைய ஒன்பது கம்பளத்து மக்கள் என்றும் சொல்லப்படுகிறது.
# ஜக்கம்மா தேவி

## மாந்தரிகம்

ஜக்கம்மா மிக சக்தி வாய்ந்த தெய்வம் என்ற நம்பிக்கை சோதிட நம்பிக்கையுடைய பலருக்கும் உண்டு. குடுகுடுப்பை, கைரேகை சோதிடம், மாந்தரிகம், கோடாங்கி பார்த்தல் போன்ற வேலைகள் ஜக்கம்மா பெயரைச் சொல்லித்தான் தொடங்கப்படுகிறது. இந்த சாதியினர் சொல்லும் வாக்கு உண்மையாக நடக்கும் என்கிற நம்பிக்கை முன்பு பலருக்கும் இருந்தது. எட்டயபுர அரசர்களுக்குக் குருவாக இருந்தவர்கள் கோடங்கி நாயக்கர்கள் எனப்படுபவர்கள். இவர்களும் கம்பளத்து நாயக்கர் இனத்தைச் சேர்ந்தவர்களே. சோதிடம், மாந்திரிகம் போன்ற கலைகளில் திறமை மிக்கவர்களாக இருந்திருக்கின்றார்கள். இந்தக் கோடங்கி நாயக்கர்கள் முன்னிலையில் தான் திருமண வைபவங்கள் நிகழ்ந்திருக்கின்றன. திருமணம் மட்டுமல்ல, இறப்பு சடங்குகள், கிரியைகள் ஆகியற்றோடு ஒரு குருவின் அனைத்து கடமைகளையும் நிறைவேற்றுபவர்களாக இவர்கள் இருந்திருக்கின்றனர்.
# ஜக்கம்மா தேவி

## கட்டபொம்மன்

இந்திய விடுதலைப் போராட்டத்தில் ஈடுபட்ட சில மன்னர்களுள் வீரபாண்டிய கட்டபொம்மனும் ஒருவர். இவர் ராஜகம்பளம் சமுதாயத்தை சேர்ந்தவர் என்பதால் இவரின் குல தெய்வமாக ஜக்கம்மாவே இருந்துள்ளார். இவருடைய அரண்மனை அமைந்திருந்த பாஞ்சாலங்குறிச்சிக் கோட்டைப் பகுதியில் ஜக்கம்மாவுக்கு கோவில் ஒன்றும் அமைத்திருந்தார். இவர் தினமும் இந்தக் கோயிலுக்கு வந்து வழிபட்டுச் செல்வதுடன் தன்னுடைய செயல்பாடுகளுக்கு இங்குதான் வேண்டிக் கொள்வார் என்பதும் ஒரு கும்மிப் பாடல் மூலம் தெரிகிறது .
# ஜக்கம்மா தேவி

## கம்பளத்து மக்கள்

பொதுவாக தொட்டிய நாயக்கர், ராஜகம்பளம் சாதியினைச் சேர்ந்தவர்கள் ஜக்கம்மாவைக் குல தெய்வமாகக் கொண்டுள்ளதால் இவர்கள் சாதி விழாக்களில் ஜக்கம்மா வழிபாடும் ஒன்றாக உள்ளது.
# ஜக்கம்மா தேவி

## திருவிழா

ஆண்டுதோறும் சித்திரை மாதம் வரும் திங்கள் கிழமையில் ஜக்கம்மா உயிர் நீத்தார் என்ற நம்பிக்கையில் சித்திரை மாதத் திங்கள் கிழமைகளில் ஜக்கம்மாவுக்கு சிறப்பு வழிபாடுகள் செய்யப்படுகின்றன. பாஞ்சாலங்குறிச்சியிலிருக்கும் ஜக்கம்மா கோவிலில் கம்பளத்து சாதியினர் சிறப்பு வழிபாடுகளுடன் தேவராட்டம், சேர்வைஆட்டம், கும்மி போன்றவைகள் மூலம் ஆடிப்பாடி மகிழ்ச்சியுடன் விழாவைக் கொண்டாடுகின்றனர். இந்த ஜக்கம்மாளுக்கு காவல் தெய்வம் எதுவும் கிடையாது என்பதால் ஆடு, கோழி எனப் பலியிடுதல் வழக்கமோ அதை உணவாக்கிப் படைக்கும் வழக்கமோ இல்லை.
# ஜக்கம்மா தேவி

## சக்கதேவி நாட்டுப் பாடல்.

:::சாலிகு ளத்துப் பக்கத்திலே
:::சார்ந்திடும் செம்மணல் மேட்டினிலே
:::காடை வேட்டைநான் ஆடையிலே
:::கண்ட அதிசயம் சொல்லுகிறேன்.
:::முன்முயல் சென்றிடப் பின்னே நாய்
:::முடுக்க மேட்டுக்குப் போனவுடன்
:::முன்னோடி நின்ற முயலுதான்
:::பின்னோடும் நாயை விரட்டியதே
:::நாயை முயல் வெற்றி கொண்டதனால்
:::நாமிதில் கோட்டைகள் போட வேண்டும்
:::ஓங்கிய பாஞ்சாலன் பக்கத்திலே
:::ஓடுங்குறிச்சியைச் சேர்க்க வேண்டும்
:::தங்கச் சிம்மாதனம் போட வேண்டும்
:::தாழ்ச்சியில்லா தரசாள வேண்டும்
:::எண்ணிய காரியம் ஈடேற
:::எப்போதும் காப்பவள் சக்கதேவி!  
என்று கம்பளத்தார் ஜக்கம்மாவை வணங்கும் விதம் குறித்து கட்டபொம்மன் நாட்டுப் பாடல் மூலம் அறிய முடிகிறது.
# ஆங்கில-ஈராக்கியப் போர்

|place=ஈராக்
|result=பிரித்தானிய வெற்றி, அப்துல்லா மீண்டும் பதில் ஆளுனர் ஆனார்
|combatant1=
-
- பிரித்தானிய பாலஸ்தீர்னம்
- டிரான்ஸ்ஜோர்டான்  
|combatant2=
- அரபுத் துணைப் படையினர்  
|commander2= ரசீத் அலி  
|casualties1=குறைவான இழப்புகள் குறைந்த பட்சம் 60 பேர் கொல்லப்பட்டனர்
28 வானூர்திகள்
|casualties2=1,750 பேர் (500 பேர் மாண்டனர்)
19 ஜெர்மானிய வானூர்திகள்
3 இத்தாலிய வானூர்திகள்
}}  
**ஆங்கில-ஈராக்கியப் போர்** (*Anglo-Iraqi War*) என்பது இரண்டாம் உலகப் போரின் போது ஐக்கிய இராச்சியத்துக்கும் ஈராக்கின் புரட்சி அரசுக்கும் இடையே நடைபெற்ற போர். மே 2-31, 1941 காலகட்டத்தில் நடைபெற்ற இப்போர் நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும்.  
முதலாம் உலகப் போருக்குப்பின் பிரிட்டன் உலக நாடுகள் சங்கத்தின் அனுமதியோடு ஈராக்கை நிருவகித்து வந்தது. 1932 இல் ஈராக்கிற்கு தன்னாட்சி வழங்கி படிப்படியாக தனது படைகளை விலக்கிக் கொண்டது. ஈராக்கிய பிரதமர் நூரி அஸ்-சைத் ஒரு பிரித்தானிய ஆதரவாளர். அவரது ஆட்சியில் ஈராக் பிரித்தானியாவுடனும் பிற நேச நாடுகளுடனும் நட்புறவுடன் செயல்பட்டு வந்தது. இரண்டாம் உலகப் போர் மூண்டவுடன் நாசி ஜெர்மனியுடனான தூதரக உறவை முறித்துக் கொண்டது. ஆனால் மார்ச் 1940 இல் அஸ்-சைத் பதவியிலிருந்து இறக்கப்பட்டு தேசியவாதியான ரசீத் அலி பிரதமரானார். அவர் அச்சு நாட்டு ஆதரவாளர். அவரது நிருவாகத்தில் ஈராக் அச்சு நாடுகளுக்கு ஆதரவாகச் செயல்படத் தொடங்கியது. மத்திய கிழக்காசியாவில் அச்சு நாடுகளின் கூட்டணி நாடு போலவே செயல்பட்டது. ஆனால் ஜனவரி 1941 இல் ரசீத் அலியின் அரசு கவிழ்ந்து தாகா அல் ஹஷீமி பிரதமரானார். மீண்டும் ஈராக் நேச நாட்டு ஆதரவு நாடானது. ஆனால் ஏப்ரல் 1941 இல் ரசீத் அலி இராணுவ அதிகாரிகளுடன் துணையுடன் புரட்சி ஒன்றை ஏற்படுத்தி மீண்டும் ஆட்சியைக் கைப்பற்றினார். விடுதலைக்கு முன்பு பிரிட்டனுடன் செய்து கொண்ட ஒப்பந்தகங்களை ரத்து செய்ய முயன்றார். மேலும் பிரிட்டனுக்கு ஆதரவான மன்னராட்சி பதிலாளுனர் அப்துல்லாவையும் பதவியிலிருந்து அப்புறப்படுத்தினார். இதனால் கோபம் கொண்ட பிரித்தானியத் தலைவர்கள், படைபலத்தால் ஈராக்கைப் பணிய வைக்க முடிவு செய்தனர்.  
ஏப்ரல் 1941 இல் ஈராக்குக்கு பிரித்தானிய தரை, கடல் மற்றும் வான்படைப் பிரிவுகள் பல அனுப்பப்பட்டன. இதனால் இரு தரப்புக்குமிடையே பேச்சுவார்த்தைகள் முறிந்து வெளிப்படையாகப் போர் மூண்டது. மே 2ஆம் தேதி ஈரக்கியப் படைகள் ஹப்பானியாவிலிருந்து வேந்திய வான்படைத் தளத்தை முற்றுகையிட்டன. இந்த முற்றுகையை முறியடிக்க பிரித்தானியப் படைகள் முயன்றன. அடுத்த சில வாரங்களில், ரசீத் அலி அரசுக்கு ஆதரவாக அச்சுப் படைகள் ஈராக்குக்கு அனுப்பப்பட்டன. நாசி ஜெர்மனி, பாசிச இத்தாலி, விஷி பிரான்சு ஆகியவை ரசீத் அலிக்கு ஆதரவாக படைப்பிரிவுகளையும் தளவாடங்களையும் ஈராக்குக்கு அனுப்பின. ஹப்பானியா முற்றுகையை முறியடிக்க பாலஸ்தீனத்திலிருந்து ஜெனரல் ஆர்ச்சிபால்டு வேவல் தலைமையில் ஒரு பிரித்தானியப் படை வடக்கிலிருந்து ஈராக் மீது படையெடுத்தது. இரு பிரிவுகளாக ஈராக்கினுள் முன்னேறி மே 17ம் தேதி ஹப்பானியா தளத்தை அடைந்து முற்றுகையை முறியடித்தது. இதே வேளை ஈராக்கின் தெற்கே பாஸ்ரா நகரிலிருந்து பிரித்தானியப் படைகள் ஈராக்கினுள் முன்னேறின. மே 18ம் தேதி ஃபல்லூஜா கைப்பற்றப்பட்டது. மே 27ம் தேதி பிரித்தானியப் படைகள் ஈராக்கியத் தலைநகர் பக்தாத்தை நோக்கி முன்னேறத் தொடங்கின. மே 31ம் தேதி பக்தாத் நகரம் சரணடைந்து போர் முடிவுக்கு வந்தது.  
ரசீத் அலியின் அரசு கலைக்கப்பட்டு, அப்துல்லா மன்னராட்சி பதில் ஆளுனராக மீண்டும் நியமிக்கப்பட்டார். மேலும் ஒரு பிரித்தானிய ஆதரவு அமைச்சரவை ஈராக்கில் பதவியேற்றது.
# அசுக்கொட் தொப்பி

**அசுக்கொட் தொப்பி** என்பது கடினமான, ஆண்கள் அணியும் தொப்பி. தட்டைத் தொப்பியைப் போன்றது எனினும் இதன் கடினத்தன்மையாலும், வளைவான வடிவத்தாலும் அதிலிருந்து வேறுபடுகின்றது. இவ்வகைத் தொப்பி பொதுவாக உரோம அட்டைகளால் அல்லது கம்பளியால் செய்யப்படுகிறது. மாரி காலத்தில் இறுதிப் பகுதியில் இத்தொப்பியை அணிவது வழக்கம். வெதுவெதுப்பான காலநிலை உள்ளபோது அணிவதற்காகப் புல்லால் செய்யப்பட்ட அசுக்கொட் தொப்பிகளும் உள்ளன.  
ஒற்றை நிறத்தைக் கொண்ட இவ்வகைத் தொப்பிகளை அணிபவர்கள், தமது உடையின் நிறத்தோடு ஒத்துப்போகத் தக்கதான நிறத்தைத் தெரிவு செய்து அணிவர். தட்டைத் தொப்பிகளில் இருப்பதுபோல் இவ்வகைத் தொப்பிகளில் பட்டுத் துணியாலான உட்புறவுறை கிடையாது. ஆனாலும் இதன் மூடிய வடிவமைப்பினாலும், உரோம அட்டைகளால் செய்யப்பட்டிருப்பதாலும் இதனை அணியும்போது கதகதப்பான சுகம் கிடைக்கிறது. 1900 ஆவது ஆண்டை அண்டிய காலப் பகுதியில் இருந்து இத் தொப்பி புழக்கத்தில் உள்ளது.  
இதைப் பெரும்பாலும் ஆண்களே அணிவர் எனினும், சில பெண்களும் இதை அணிவதுண்டு. இத் தொப்பி, தோல் முதலிய வேறு பொருட்களாலும் செய்யப்படுவது உண்டு.
# சிங்கப்பூரில் தமிழில் கல்வி

**சிங்கப்பூரில் தமிழில் கல்வி** என்பது சிங்கப்பூரில் 19, 20 ம் நூற்றாண்டுகளின் பெரும் பகுதியில் தமிழ் மொழியில் நடைபெற்ற கல்வியைக் குறிக்கிறது. சிங்கப்பூரில் முதலாவது தமிழ்ப் பள்ளி 1834 ம் ஆண்டு தொடங்கப்பட்டது. கடைசித் தமிழ்ப் பள்ளி 1985 ம் ஆண்டு மூடப்பட்டது. அரச ஆதரவு இன்மை, அரசியல் ஒடுக்குமுறைகள், திறனற்ற பாடத்திட்டங்கள், கல்விக்கூட வசதிகள் இன்மை, பெற்றோர் தெரிவு போன்ற பல்வேறு காரணங்களால் சிங்கப்பூரில் தமிழில் கல்வி மதிப்பிழந்து நின்றுபோனது.
# தமிழ்க் கல்விக் கழகம் (யேர்மனி)

**தமிழ்க் கல்விக் கழகம்** (Tamilischer Bildungsvereinigung e.V.) என்பது யேர்மனியில் தமிழாயங்களில் கல்வி, கலை, விளையாட்டுக்களை ஒருங்கிணைக்கும் நடுவம் ஆகும். 1990 களின் தொடக்கம் முதலே யேர்மனியில் தமிழாயலங்கள் ஊடாக தமிழ்க் கல்வி வழங்கப்பட்டு வருகிறது. இந்த அமைப்பின் தற்போதைய பொறுப்பாளாராக இரா. நாகலிங்கம் உள்ளார்.
# 2012 புலம்பெயர்ந்தோர் தமிழ்க் கல்வி மாநாடு

**2012 புலம்பெயர்ந்தோர் தமிழ்க் கல்வி மாநாடு** என்பது 2012 சூன் 8-10 திகதிகளில் ஐக்கிய அமெரிக்காவில் உள்ள சான்பிரான்சிசுகோ நகரில் நடைபெற இருக்கும் ஒரு தமிழ் கல்வி மாநாடு ஆகும். இதனை கலிஃபோர்னியா தமிழ்க் கழகம் ஒழுங்கு செய்கிறது. இதில் பிற மொழிச் சூழலில் புலம்பெயர்ந்தோர் தமிழ் கல்வியை மேம்படுத்துவதை நோக்கக் கொண்டு, சவால்கள், நோக்குகள், சாத்தியங்கள் என்ற கருப்பொருளின் பின்னணியில் இந்த மாநாடு நடைபெற இருக்கிறது.
# செவியியல்

**செவியியல்** (otology) என்பது மருத்துவத் துறையின் ஒரு பிரிவு ஆகும். இது காது மூக்கு தொண்டை மருத்துவத்தின் உட்பிரிவுகளுள் ஒன்றாகும். புறச்செவி, நடுச்செவி, உட்செவி ஆகியவற்றின் உடற்கூறு மற்றும் உடலியங்கியல் பற்றியும் அவற்றின் நோய்த்தோற்றவியல், நோயறிதல், மருத்துவம் ஆகியவை குறித்தும் இத்துறை அலசுகிறது.
# பகைவன்

**பகைவன்** 1997ல் வெளிவந்த தமிழ்த் திரைப்படம். இந்தப் படத்தின் முன்னணி கதாப்பாத்திரங்களில் அஜித் குமார், சத்யராஜ், அஞ்சலா ஜவேரி நடித்து உள்ளனர். இந்தப் படத்தில் ரஞ்சிதா, நாகேஷ், கே. எஸ். ரவிக்குமார், விவேக் மற்றும் பலர் நடித்துள்ளனர். இந்தப் படம் ஆகஸ்ட் மாதம் வெளிவந்தது.
# பகைவன்

## நடிகர்கள்

- சத்யராஜ்
- அஜித் குமார்
- அஞ்சலா ஜவேரி
- ரஞ்சிதா
- நாகேஷ்
- கே. எஸ். ரவிக்குமார்
- மன்சூர் அலி கான்
- பாபு ஆண்டனி
- டெல்லி கணேஷ்
- விவேக்
- தாமு
# அஞ்சலா ஜவேரி

**அஞ்சலா சவேரி** இந்தியத் திரைப்பட நடிகை ஆவார். அவர் இந்தி, தெலுங்கு, மலையாளம், கன்னடம், தமிழ்த் திரையுலகில் நடித்துள்ளார். இவர் லண்டனில் பிறந்தவர்.மருத்துவ கல்லூரி மாணவியான இவர் படித்துக் கொண்டிருக்கும்போதே ஹிமாலய புத்ரா என்ற இந்தி படத்தின் மூலம் திரை வாழ்க்கையை தொடங்கினார் .
# அஞ்சலா ஜவேரி

## நடித்துள்ள படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 1997 | *ஹிமாலை புத்தரா* | ஈஷா | இந்தி |  |
| *பிரேமிச்சுகொண்டம் ரா* | காவேரி | தெலுங்கு |  |  |
| *பகைவன்* | உமா | தமிழ் |  |  |
| *பேட்டாபி* | ஷீமா அஜ்மேரா | இந்தி |  |  |
| *Mr.& Mrs. கில்லாடி* | இந்தி | கவுரவ வேடம் |  |  |
| 1998 | *பியார் கியா தோ டர்ணா கியா* | உஜாலா | இந்தி |  |
| *சூடாலானி வுண்டி* | பிரியா | தெலுங்கு |  |  |
| 1999 | *சமரசிம்ஹா ரெட்டி* | அஞ்சலா | தெலுங்கு |  |
| *ராவோயி சந்தமாமா* | மேக்னா | தெலுங்கு |  |  |
| 2001 | *உள்ளம் கொள்ளை போகுதே* | ஜோதி | தமிழ் |  |
| *தேவி புத்ருடு* | சத்யவதி | தெலுங்கு |  |  |
| *பாலேவதிவி பாசு* | நேமாலி | தெலுங்கு |  |  |
| *துபாய்* | அம்மு | மலையாளம் |  |  |
| *பிரேமா சண்டாடி* | சீதா | தெலுங்கு |  |  |
| 2002 | *சோச்* | இந்தி | கவுரவ வேடம் |  |
| 2004 | *முஸ்கான்* | ஷிகா | இந்தி |  |
| *பஜார் (Bazaar: Market of Love, Lust and Desire)* | இந்தி |  |  |  |
| *நாணி* | தெலுங்கு | கவுரவ வேடம் |  |  |
| *ஷங்கர் தாதா MBBS]]* | தெலுங்கு | கவுரவ வேடம் |  |  |
| *அப்துடு* | மஞ்சு | தெலுங்கு |  |  |
| 2005 | *நிகேபான்* | ஹிந்தி | கவுரவ வேடம் |  |
| *நாமண்ணா* | கன்னடம் |  |  |  |
| 2010 | *இனிது இனிது* | ஷ்ரேயா | தமிழ் | கவுரவ வேடம் |
| 2012 | ''லைப் இஸ் பியுட்டிபுல் | மாயா | தெலுங்கு | } |
# எலும்பியல்

**எலும்பியல்** *(osteology)* என்பது விலங்கினங்களின் எலும்புகளைப் பற்றிய அறிவியல் படிப்பு ஆகும். இது மானிடவியல் மற்றும் தொல்லியலின் உட்பிரிவுகளுள் ஒன்றாகும். **மனித எலும்பியல்** *(Human osteology)* என்பது மனித எலும்புகளைப் பற்றியதாகும். இது மனித உடற்கூறு இயலின் உட்பிரிவுகளுள் ஒன்றாகும். சட்டம் சார் மருத்துவ நிபுணர்களுக்கும் எலும்புகளைப் பற்றிய விரிவான அறிவு அவசியம் ஆகும்.  
ஒன்று அல்லது சில எலும்புகளைக் கொண்டு அது எந்த விலங்கினதுடையது அந்த விலங்கின் வயது என்ன என்பதோடு அவ்விலங்கு ஆணா அல்லது பெண்ணா என்பதையும் எலும்பியல் வல்லுநர்கள் கண்டறிய முடியும்.
# வேலணையூர் சுரேஷ்

**வேலணையூர் சுரேஷ்** (**இராமச்சந்திரன் சுரேஷ்**) ஈழத்துக் கவிஞரும், பாடலாசிரியரும் ஆவார். இவர் தமிழீழ விடுதலைப் போராட்டத்திற்கு தன் கவிதைகளால் பங்காற்றியவர். போராளிக் கலைஞர்களால் *இளங்கவிஞர்* என வர்ணிக்கப்பட்டவர்.
# வேலணையூர் சுரேஷ்

## வாழ்க்கைக் குறிப்பு

இவரது தாயார் வேலணை கிழக்கு பெருங்குளத்தைச் சேர்ந்தவர், தந்தையார் மண்கும்பானைச் சேர்ந்தவர். இவ்விருவருக்கும் புதல்வராகிய இவர், வேலணை கிழக்கு பெருங்குளத்தைப் பிறப்பிடமாகக் கொண்டவர். அத்துடன், யாழ். பல்கலைக்கழகத்தில் பொருளியல்துறையில் பட்டம் பெற்றவர்.
# வேலணையூர் சுரேஷ்

## இவர் எழுதிய ஈழப்போராட்டப் பாடல்களில் சில

1. விழிகளை மூடிக் குழிகளில் உறங்கும் வீரக்குழந்தைகளே
1. முல்லைமண் எங்களின் வசமாச்சு
1. நெஞ்சம் எண்ணி உருகுதே
1. வாசலில் வீசிடும் பூங்காற்று
1. ஒரு காலை புகுந்தனவே எங்களூரில் ஆமி
1. மூசுமலை பேசவில்லையோ
1. கடலில் எழுதிடும் சரிதங்கள்
1. முன்பொரு காலம் ஊரிருந்தோமே
1. மெல்ல வந்து மேனிதொடும் இந்த மண்ணின் குரல் காதில் விழும்
1. யாரென்று நினைத்தாய் எம்மை
1. கைகளில் விழுந்தது கிளிநொச்சி
1. வெற்றிக்கொடி கையில் எடு
1. கொடிகட்டிப் பறக்குது கடற்புலி
1. ஏனோ இடி விழுந்தது எந்தன் தலையிலே
1. சிட்டு சிட்டு சிட்டு ஈழமண்ணில் பூத்த மொட்டு
1. தேசத்தின் குரலே அண்ணன் நேசித்த உறவே
இவற்றுள் சில.
# வேலணையூர் சுரேஷ்

## இவரது பாடல்கள் இடம்பெற்ற இறுவெட்டுகள் சில

- வானம் தொடும் தூரம்
- கடற்கரும்புலிகள் பாகம் 07
- அலை பாடும் பரணி (2004)
- எமையாளும் மகாமாரி (2012)
- கைதடி வடக்கு கயிற்றசிட்டி கந்தன் புகழ்மாலை
- இலந்தைக்காடு சிவன் இசையமுதம்
- நவிண்டில் - கியாந்தோட்டம் சுந்தர ஐயப்பன் இசைமாலை
- ஐயப்ப நாதா சரணம்
- நல்லூர் வடக்கு ஸ்ரீ சந்திரசேகரப் பிள்ளையார் தெய்வீக கானங்கள் - 2
- கற்பகவிநாயகர் அருளமுதம் (இலண்டன் வோல்தம்ஸ்ரோ கற்பக விநாயகர் மீது பாடப்பெற்ற பாடல் இறுவெட்டு)
- கருணை மழையே கனகதுர்க்கா (இலண்டன் ஈலிங் அம்மன் மீது பாடப்பெற்ற பாடல் இறுவெட்டு)
- கச்சேரி கிழக்கு கடுக்காயம்பதி ஸ்ரீ ஞான வைரவர் ஆலயம் பக்திமாலை
இவற்றுள் சில.
# வேலணையூர் சுரேஷ்

## வெளிவந்த நூல்கள்

- களத்தீ (கவிதைத் தொகுப்பு, நவம்பர், 1992, விடுதலைப்புலிகள் அரசியல்துறை வெளியீடு)
- உலராத மண் (கவிதைத் தொகுப்பு, 1995)
- கிளுவம் வேலியும் கிடுகுத் தட்டியும் (கவிதைத் தொகுப்பு, 2015)
- பிள்ளைத் தமிழின்பம் (குழந்தைப் பாடல்கள், 2015)
- பாட்டாலே பரவசம் (பக்திப் பாடல்களை உள்ளடக்கிய பாடலாக்கத் தொகுப்பு, 2017)
# க. சா. அரியநாயகம்

**க. சா. அரியநாயகம்** (**கபிரியல் சாமிநாதன் அரியநாயகம்**, 1934 - மே 9, 2000) ஈழத்தின் மூத்த எழுத்தாளர்களில் ஒருவர்.
# க. சா. அரியநாயகம்

## வாழ்க்கை

இவர் மட்டக்களப்பைப் பிறப்பிடமாகக் கொண்டவர். கல்முனை கிறிஸ்தவக் கல்லூரியில் கல்வி பயின்றவர். பிரித்தானியக் கடற்படையில் பொறியியல் பிரிவில் பணியாற்றியவர். இவரது இரு புதல்வர்கள் ஈழப்போராட்டத்தில் இணைந்து மாவீரர்களானவர்கள்.
# க. சா. அரியநாயகம்

## எழுத்துலகில்

இவர் ஆரம்பத்தில் பிரித்தானியக் கடற்படையில் பொறியியல் பிரிவில் பணியாற்றி இருந்தாலும், எழுத்தின் மீதான ஆர்வத்தினால் குறுகிய காலத்தில் அப்பணியை விடுத்து தேசாபிமானி பத்திரிகையுடன் இணைந்து கொண்டார். தொடர்ந்த காலங்களில் தினகரன் பத்திரிகைக்கு ஏராளமான சிறுகதைகளும், கட்டுரைகளும் எழுதி வந்தார். இரண்டாம் ஈழப்போரின் ஆரம்பத்துடன் திருமலையிலிருந்து இடம்பெயர்ந்து சுதந்திரபுரம், உடையார் கட்டில் வசித்து வந்தார். இவர் எழுதிச் சேர்த்து வைத்திருந்த பல படைப்புகளையும், நூல்களையும் இவ் இடப்பெயர்வுகளின் போது கடலிலே தொலைத்து விட்டு வருந்திக் கொண்டிருந்தார். 1997 இன் பிற்பகுதியில் ஈழநாடு பத்திரிகைக்கு எழுதத் தொடங்கியதன் மூலம் இலக்கிய உலகில் மீள் பிரவேசம் செய்த இவர் மிகக் குறுகிய காலத்தில் சிறுகதைகள், கட்டுரைகள், விமர்சனங்கள் என நிறையவே எழுதியதுடன், தனது இறுதிக்காலம் வரை தீவிரமாகவும் எழுதிக் கொண்டிருந்தார். இவரது இறுதிப் படைப்பு இரண்டு தலைமுறைகள் என்ற நாவல்.
# க. சா. அரியநாயகம்

## வெளி வந்த நூல்களில் சில

- இரண்டு தலைமுறைகள் (நாவல்)
# கொன்றை வேந்தன்

**கொன்றை வேந்தன்** ஔவையார் இயற்றிய ஒரு கொன்றை மரத்தின் மலரை விரும்பி அணியும் கடவுள் சிவன். அவரது புதல்வர்களுள் ஒருவராகிய முருகனை<nowiki/>ப் போற்றி இந்நூல் பாடப்பட்டுள்ளது. இந்நூலின் கடவுள் வாழ்த்துப் பாடல்:  
இதில் குறிப்பிடப்படும் “கொன்றை வேந்தன் செல்வன்” கொன்றை மாலை அணிந்த சிவன் என்னும் கடவுளின் மகனாகிய விநாயகர்.  
இப்பாவின் முதலிரு சொற்களே இந்நூலின் பெயராகின. இதில் மொத்தம் 91 பாக்கள் உள்ளன.
# நல்வழி

**நல்வழி** ஔவையார் இயற்றிய ஒரு தமிழ் நீதி நூல். மக்கள் தம் வாழ்க்கையில் பின்பற்ற வேண்டிய நல்வழிகளை நேரிசை வெண்பாவில் இந்நூல் எடுத்துரைப்பதால் இப்பெயர் ஏற்பட்டது.  
இந்நூலின் கடவுள் வாழ்த்துப் பாடல்:  
இதில் குறிப்பிடப்படும் “கரிமுகத்துத் தூமணி” பிள்ளையார். இதில் மொத்தம் 41 பாக்கள் உள்ளன.
# 2011 மும்பை குண்டு வெடிப்புகள்

**13 சூலை 2011 மும்பை குண்டு வெடிப்புக்கள்** இந்திய நிதிமையமான மும்பை நகரில் சூலை 13, 2011 அன்று மாலை இந்திய சீர்தர நேரம் 18:54 இற்கும் 19:06 இற்கும் இடையே மூன்று இடங்களில் (சவேரி பசார், ஓப்பரா அவுசு மற்றும் மேற்கு தாதர்) தொடர் குண்டு வெடிப்புகள் நிகழ்ந்ததைக் குறிப்பதாகும். சான்டாகுரூசு பகுதியில் நான்காவது குண்டு கண்டறியப்பட்டு சமயத்தில் செயலிழக்கச் செய்ததாகவும் கூறப்படுகின்றது. 17-18 பேர் இறந்திருப்பதாகவும் 141 பேர் காயமடைந்திருப்பதாகவும் அறிவிக்கப்பட்டது.
# கைவினை வெடி குண்டு

நகரில் இராக்கிய காவல்துறையினர் கண்டுபிடித்த கைவினை வெடிகுண்டுகளாக தயாரிக்க வைக்கப்பட்டிருந்த ஆயுதங்கள்]]  
**கைவினை வெடிகுண்டு ** (improvised explosive device, **IED**) அல்லது **தெருவோர குண்டு** என்பது கைவினையாக வீடுகளில் செய்யப்பட்டு, வழமையான படைத்துறை சண்டைகளைப் போலன்றி மாற்றுவழிகளில் செயல்படுத்துகின்ற வெடிகுண்டுகளாகும். வழமையான படைத்துறை ஆயுதங்களை, காட்டாக எறிகணைகளை, வெடிக்கவைக்கும் இயங்குமுறையோடு இணைத்தும் உருவாக்கப்பட்டிருக்கலாம்.  
இத்தகைய கைவினை வெடிகுண்டுகளை தீவிரவாதிகள் செயல்படுத்தலாம்; அல்லது வழமையில்லா போர்களில் கொரில்லாப் போர்முறையில் போராளிகளும் அதிரடி படைகளும் தங்கள் சண்டைக்களங்களில் பயன்படுத்தலாம். இரண்டாவது இராக் போரின்போது கைவினை வெடிகுண்டுகள் வெகுவாகப் பயன்படுத்தப்பட்டன; 2007ஆம் ஆண்டு இறுதியில் இராக்கில் இறந்த கூட்டுப் படையினரில் 64% கைவினை வெடிகுண்டுகளுக்கே பலியாயுள்ளனர். ஆப்கானிஸ்தானிலும் கிளர்ச்சிக்காரர்கள் இவ்வகை வெடிகுண்டுகளால் 2001 முதல் இன்றுவரை 66% கூட்டுப் படையினரை அழித்ததாக மதிப்பிடப்படுகிறது.  
தமிழீழ விடுதலைப் புலிகள் இலங்கையின் படைத்துறை இலக்குகளை நோக்கி இத்தகைய வெடிகுண்டுகளையே பயன்படுத்தினர். இந்தியாவிலும் தீவிரவாத தாக்குதல்களில் கைவினை வெடிகுண்டுகள் பயன்படுத்தப்பட்டுள்ளன.
# சமச்சீர் பல்லுறுப்பு

கணிதத்தின் எல்லாத்துறைகளிலும் மற்றும் கணிதத்தின் எல்லா பயன்பாடுகளிலும் சமச்சீர் கருத்து அடிக்கடி தோன்றுமென்பது எதிர்பார்க்கத்தக்கதே.பல்லுறுப்பு என்ற கணிதக்கருத்தோடு சமச்சீர் கருத்து உறவாடும்போது ஏற்படும் எல்லா கணிதச் சூழ்நிலைகளையும் உருவகப்படுத்துவதுதான் **சமச்சீர் பல்லுறுப்பு** அல்லது **சமச்சீர் பல்லுறுப்புக்கோவை** (*Symmetric polynomial*) அல்லது **சமச்சீர் சார்பு** பற்றிய கோட்பாடு. இது முக்கியமாக சேர்வியல் என்ற கணிதத்துறையில் ஆய்வு பெறப்படும்.
# சமச்சீர் பல்லுறுப்பு

## வரையறை

<math>\mathcal{P}</math>(α<sub>1</sub>, α<sub>2</sub>, ... , α<sub>n</sub>) என்ற பல்லுறுப்பின் மாறிகள் α<sub>1</sub>, α<sub>2</sub>, .... , α<sub>n</sub> இன் எந்த வரிசைமாற்றத்திற்கும் பல்லுறுப்பு மாறாமல் இருந்தால் அப்பல்லுறுப்பு **சமச்சீர் பல்லுறுப்பு** அல்லது **சமச்சீர் சார்பு** எனப்படும். குறிப்பாக, இதை n மாறிகளின் சமச்சீர் பல்லுறுப்பு என்று கூறுவதுண்டு.
# சமச்சீர் பல்லுறுப்பு

## எடுத்துக்காட்டுகள்

1. α<sup>3</sup> + β<sup>3</sup> + γ<sup>3</sup>.  
2.α<sup>2</sup>β + α<sup>2</sup>γ + β<sup>2</sup>α + β<sup>2</sup>γ +γ<sup>2</sup>α + γ<sup>2</sup>β  
3. α<sub>1</sub>.α<sub>2</sub>... .α<sub>n</sub>  
இவைகளை **'Σ**' குறியீடு கொண்டும் குறிப்பிடமுடியும்; ஆனால் அதற்கு, எத்துணை மாறிகள் பயன்படுத்தப் படுகின்றன என்ற கருதுகோள் தொக்கிநிற்கவேண்டும். அப்படி நின்றால் மேலுள்ள எடுத்துக்காட்டுகளனைத்தையும் சுருக்கமாகக் கீழே கண்டபடி எழுதலாம்:  
1.**Σ**α<sup>3</sup>  
2.**Σ**α<sup>2</sup>β  
3.α<sub>1</sub>.α<sub>2</sub>... .α<sub>n</sub> இதனில் இருப்பதே ஓருறுப்பு தான். அதனால் **'Σ**' குறியீடு தேவையில்லை.
# சமச்சீர் பல்லுறுப்பு

## மாற்று வரையறைக்கான முன்னோடி

:α<sub>1</sub>, α<sub>2</sub>, ... , α<sub>n</sub> ஆகிய n குறியீடுகளைக்கொண்டு தொடங்கலாம். இவைகள் கணிதமாறிகளாக இருக்கவேண்டியதுமில்லை. N என்பது ஒரு முழு நேர்ம எண்ணாகவும்,  
:λ = (λ<sub>1</sub> λ<sub>2</sub>....λ<sub>p</sub>) என்பதை N இன் ஒரு பிரிவினை (partition)யாகவும் கொள். இப்பிரிவினையில் ஓர் அடிப்படை மரபொழுங்கையும் பின்பற்றுவோம்; அ-து,  
:λ<sub>1</sub> ≥ λ<sub>2</sub> ≥ ... ≥ λ<sub>p</sub> > 0 ; மற்றும் p ≤ n.
: λ, N இன் பிரிவினை என்பதை λ <math>\vdash</math> N என்ற குறியீட்டால் சுருக்கமாக எழுதலாம்.  
:எடுத்துக்காட்டாக (31) என்பது எண் 4 இன் பிரிவினை. (31) <math>\vdash</math> 4
: (22) என்பதும் எண் 4 இன் பிரிவினை. இதையே (2<sup>2</sup>) என்றும் எழுதுவதுண்டு. (2<sup>2</sup>) <math>\vdash</math> 4.
: (5), (41), (32), 4.
: (31<sup>2</sup>), ((2<sup>2</sup>)1),(21<sup>3</sup>), (1<sup>5</sup>)
: ஆகிய ஏழும் எண் 5 இன் பிரிவினைகள்.
# சமச்சீர் பல்லுறுப்பு

## ஓரங்க சமச்சீர் சார்பு

ஓரங்க சமச்சீர் சார்பின் (Monomial symmetric function) குறியீடு k<sub>λ</sub>. இதன் விரிவாக்கத்தை சில எடுத்துக்காட்டுகளால் புரிந்துகொள்வது எளிது.  
:k<sub>(31)</sub> = **Σ**α<sub>1</sub><sup>3</sup>α<sub>2</sub>
::= α<sub>1</sub><sup>3</sup>α<sub>2</sub> + α<sub>1</sub><sup>3</sup>α<sub>3</sub> + α<sub>1</sub><sup>3</sup>α<sub>4</sub> + ... + α<sub>1</sub><sup>3</sup>α<sub>n</sub> + α<sub>2</sub><sup>3</sup>α<sub>1</sub> + α<sub>2</sub><sup>3</sup>α<sub>3</sub> + α<sub>2</sub><sup>3</sup>α<sub>4</sub> + ..... .Σ. + ....  
: k<sub>(2<sup>2</sup>)</sub> = **Σ**α<sub>1</sub><Σsup>2</sup> α<sub>2</sub><sup>2</sup>
: = α<sub>1</sub><sup>2</sup> α<sub>2</sub><sup>2</sup> + α<sub>1</sub><sup>2</sup> α<sub>3</sub><sup>2</sup> + α<sub>1</sub><sup>2</sup> α<sub>4</sub><sup>2</sup> + .... + α<sub>2</sub><sup>2</sup> α<sub>3</sub><sup>2</sup> + α<sub>2</sub><sup>2</sup> α<sub>4</sub><sup>2</sup> + .... + α<sub>3</sub><sup>2</sup> α<sub>4</sub><sup>2</sup> + .... + ....  
பொதுவாக, k<sub>λ</sub> = Σ α<sub>1</sub><sup>λ<sub>1</sub></sup> α<sub>2</sub><sup>λ<sub>2</sub></sup> .... α<sub>p</sub><sup>λ<sub>p</sub></sup>. இன்னொரு குறியீடும் இதற்கு உண்டு. அ-து,
:: k<sub>λ</sub> = <λ>.
# சமச்சீர் பல்லுறுப்பு

## ஒருபடித்தான முழு சமச்சீர் சார்பு

ஒருபடித்தான முழு சமச்சீர் சார்பு (Complete Homogeneous Symmetric Function):
:h<sub>N</sub> = Σ<sub>λ<math>\vdash</math>N</sub> k<sub>λ</sub>.  
எடுத்துக்காட்டாக,  
: h<sub>4</sub> = <4> + <31> + <2<sup>2</sup>> + <21<sup>2</sup>> + <1<sup>4</sup>> (*)  
:: = Σ α<sub>1</sub><sup>4</sup> + Σ α<sub>1</sub><sup>3</sup> α<sub>2</sub> + Σ α<sub>1</sub><sup>2</sup> α<sub>2</sub><sup>2</sup> + Σ α<sub>1</sub><sup>2</sup> α<sub>2</sub> α<sub>3</sub> + Σ α<sub>1</sub> α<sub>2</sub> α<sub>3</sub> α<sub>4</sub>.  
இங்கு ஒரு விஷயம் கவனிக்கப்படவேண்டும். குறியீடுகளின் எண்ணிக்கை n ஐப்பற்றியது.  
n < 1 ஆக இருக்குமானால், (*)இல், பின் நான்கு உறுப்புகளும் இருக்காது, அ-து, மறைந்துவிடும்.  
n = 2 ஆக இருக்குமானால், (*)இல், பின் இரண்டு உறுப்புகளும் மறைந்துவிடும்.  
n = 3 ஆக இருக்குமானால், (*)இல்,கடைசி உறுப்பு மறைந்துவிடும்.  
n ≥ 4 ஆக இருக்குமானால், (*)இல், எல்லாஐந்து உறுப்புகளும் மறையாமல் இருக்கும்.  
இப்பொழுது ஒருபடித்தான முழு சமச்சீர் சார்பின் வரையறையைக் கொடுக்க முடியும். அதாவது,
:: ** h<sub>λ</sub> = h<sub>λ<sub>1</sub></sub> h<sub>λ<sub>2</sub></sub> ... h<sub>λ<sub>p</sub></sub>**
எடுத்துக்காட்டாக,  
:: h<sub>(31)</sub> = h<sub>3</sub> h<sub>1</sub> = (Σ α<sub>1</sub><sup>3</sup> + Σ α<sub>1</sub><sup>2</sup> α<sub>2</sub> + Σ α<sub>1</sub> α<sub>2</sub> α<sub>3</sub>)(Σα<sub>1</sub>).  
:: h<sub>(2<sup>2</sup>)</sub> = h<sub>2</sub> h<sub>2</sub> = (Σ α<sub>1</sub><sup>2</sup> + Σ α<sub>1</sub>α<sub>2</sub>)<sup>2</sup>.
# சமச்சீர் பல்லுறுப்பு

## தனித்த சமச்சீர் சார்பு

தனித்த சமச்சீர் சார்பு (Elementary Symmetric Function):
:: a<sub>N</sub> = k<sub>(1<sup>N</sup>)</sub>.  
எ.கா. a<sub>4</sub> = Σ α<sub>1</sub>α<sub>2</sub>α<sub>3</sub>α<sub>4</sub>  
a<sub>4</sub> சூன்ய உறுப்பாக இல்லாமல் இருப்பதற்கு, n ≥ 4 உண்மையாக இருக்கவேண்டும்.  
இப்பொழுது தனித்த சமச்சீர் சார்பின் வரையறையைக் கொடுக்க முடியும். அதாவது,  
:: **a<sub>λ</sub> = a<sub>λ<sub>1</sub></sub> a<sub>λ<sub>2</sub></sub> ... a<sub>λ<sub>p</sub></sub>.**
எ.கா. a<sub>(31)</sub> = a<sub>3</sub> a<sub>1</sub> = (Σ α<sub>1</sub>α<sub>2</sub>α<sub>3</sub>)(Σα<sub>1</sub>).  
:: a<sub>(2<sup>2</sup>)</sub> = a<sub>2</sub>a<sub>2</sub> = (Σ α<sub>1</sub>α<sub>2</sub>)<sup>2</sup>.
# சமச்சீர் பல்லுறுப்பு

## அடுக்குத்தொகை சமச்சீர் சார்பு

அடுக்குத்தொகை சமச்சீர் சார்பு (Power Sum Symmetric function):
:: s<sub>N</sub> = k<sub>(N)</sub> = Σα<sub>1</sub><sup>N</sup>  
குறிப்பு: ஒரு குறியீடு இருந்தாலும் s<sub>N</sub> சூன்யமாகாது.  
இப்பொழுது அடுக்குத்தொகை சமச்சீர் சார்பின் வரையறையைக் கொடுக்க முடியும். அதாவது  
:: **s<sub>λ</sub> = s<sub>λ<sub>1</sub></sub> s<sub>λ<sub>2</sub></sub> ... s<sub>λ<sub>p</sub></sub>.**  
எ.கா.: s<sub>4</sub> = Σα<sub>1</sub><sup>4</sup>.  
:: s<sub>(31)</sub> = (Σα<sub>1</sub><sup>3</sup>) (Σα<sub>1</sub>).  
:: s<sub>(2<sup>2</sup>)</sub> = s<sub>2</sub>s<sub>2</sub> = (Σα<sub>1</sub><sup>2</sup>)<sup>2</sup>  
:: முக்கிய விளைவு: (λ) = (1,1, ...λ<sub>1</sub>முறை,2,2, ...λ<sub>2</sub>முறை, ..., p,p, ...λ<sub>p</sub>முறை) என்று கொண்டால், அதாவது, (λ) = (1<sup>λ</sup><sub>1</sub>2<sup>λ</sup><sub>2</sub>3<sup>λ</sup><sub>3</sub> .... ) என்று கொண்டால்,  
:: **s<sub>λ</sub> = s<sub>1</sub><sup>λ<sub>1</sub></sup>s<sub>2</sub><sup>λ<sub>2</sub></sup>s<sub>3</sub><sup>λ<sub>3</sub></sup> ....**
# சமச்சீர் பல்லுறுப்பு

## சமச்சீர் சார்புகளின் நேரியல் அளாவல்

ஒரு குறிப்பிட்ட முழு எண் N உடைய எல்லாப்பிரிவினைகள் λ வுக்கும் அவைகளுக்கு இணைவான k<sub>λ</sub> க்கள் எல்லாம் கொண்ட கணத்தை SYM<sub>N</sub> என்ற குறியீட்டால் குறிப்பிடுவோம். இக்கணத்தில்,  
:: Σ α<sub>1</sub><sup>λ<sub>1</sub></sup> α<sub>2</sub><sup>λ<sub>2</sub></sup> .... α<sub>p</sub><sup>λ<sub>p</sub></sup> + Σ α<sub>1</sub><sup>μ<sub>1</sub></sup> α<sub>2</sub><sup>μ<sub>2</sub></sup> .... α<sub>q</sub><sup>μ<sub>q</sub></sup> ::
என்பது கூட்டல் வரையறை ஆகும்.  
:: மற்றும் **Q** என்ற விகிதமுறு எண்களின் களத்தை அளவெண்களமாகக் கொண்டால்,  
: a x Σ α<sub>1</sub><sup>λ<sub>1</sub></sup> α<sub>2</sub><sup>λ<sub>2</sub></sup> .... α<sub>p</sub><sup>λ<sub>p</sub></sup> = Σaα<sub>1</sub><sup>λ<sub>1</sub></sup> α<sub>2</sub><sup>λ<sub>2</sub></sup> .... α<sub>p</sub><sup>λ<sub>p</sub></sup>  
: என்ற வரையறை அளவெண் பெருக்கலின் வரையறை ஆகும்.  
இவ்விரண்டு செயல்பாடுகளுக்கு SYM<sub>N</sub> நேரியல் வெளியாகின்றது.  
இவ்வெளிக்கு அடுக்களம் {k<sub>λ</sub>, λ <math>\vdash</math> N} : பரிமாணம் p(N), அ-து, N உடைய பிரிவினைகளின் எண்ணிக்கை. இதைவிட மேலாக பின்வரும் தேற்றமே நிறுவப்படக்கூடியது .  
:**தேற்றம்**: *{k<sub>λ</sub>, λ <math>\vdash</math> N}, {a<sub>λ</sub>, λ <math>\vdash</math> N}, {h<sub>λ</sub>, λ <math>\vdash</math> N}, {s<sub>λ</sub>, λ <math>\vdash</math> N}, -- இவை நான்குமே ஒவ்வொன்றும் SYM<sub>N</sub> க்கு அடுக்களமாக அமைகின்றது*.
# அருங்கலச்செப்பு

**அருங்கலச்செப்பு** ஒரு தமிழ் நீதி நூல்.  
பன்னிரண்டாம் நூற்றாண்டைச் சேர்ந்த இந்நூல் பெயர் தெரியாத சமண முனிவர் ஒருவரால் இயற்றப்பட்டது.  
இதில் 180 குறள் வெண்பாக்கள் உள்ளன.  
‘ரத்ன கரண்ட சிராவகாசாரம்’ என்னும் வடமொழி நூலின் மொழிபெயர்ப்பு இது என்று கருதப்படுகிறது.  
இந்நூல் சமண இல்லறத்தார் பின்பற்ற வேண்டிய கடமைகளைக் கூறுகிறது.
- இந்த நூலின் காலம் 12ஆம் நூற்றாண்டு.
# அருங்கலச்செப்பு

## நூலின் பாங்கு

- 'அருங்கலச் செப்பு' என்னும் தனது நூலின் பெயரைத் தானை 3 இடங்களில் குறிப்பிடுகிறது.
- திருக்குறள் ஒன்றை அப்படியே எடுத்தாள்கிறது.
- சற்காட்சி, நன்ஞானம், நல்லொழுக்கம் என அறத்தை இந்நூல் பகுத்துப் பார்க்கிறது. நல்லொழுக்கத்தை இல்லறம், துறவறம் எனப் பகுத்துக்கொண்டுள்ளதுந
- கிறிஸ்துவுக்கு முன் இந்தியாவின் வடபகுதியில் தோன்றிய பஞ்சத்தின்போது தென்னாட்டுக்குப் பிழைக்க வந்த சமணர் மைசூர் சிரவண பெள்குளம் என்னுமிடத்தில் தங்கி, 'திரமிள சங்கம்' ஒன்றைத் தோற்றுவித்தனர். இவர்களின் பிரிவுகளில் ஒன்று 'நந்தி' கணம். இது 'அருங்கலான்வயம்' என்னும் பெயராலும் வழங்கப்பட்டது. இந்த மரபினரில் ஒருவர் இந்த நூலைச் செய்தவர் ஆகலாம்.
- வடசொற்களை இந்நூல் பாகத-மொழி வடிவில் தமிழ்ப்படுத்தியுள்ளது.
: இந்திரியம் - இந்தியம்
: பிரமச்சாரி - பம்மன்
: பிரமாதம் - பாமாதம்
: மோகம் - மோவம்
: விரதம் - வதம்
: விஷ்ணு - விண்ணு
# அறநெறிச்சாரம்

**அறநெறிச்சாரம்** என்பது ஒரு தமிழ் நீதி நூல். அறத்தின் வழியைப் பிழிந்து சாரமாகத் தருவதால் இப்பெயர் ஏற்பட்டது. பதின்மூன்றாம் நூற்றாண்டைச் சேர்ந்த இந்நூல் **முனைப்பாடியார்** என்னும் சமண முனிவர் ஒருவரால் இயற்றப்பட்டது. இதில் 226 வெண்பாக்கள் உள்ளன.
# அறநெறிச்சாரம்

## பாடல் - எடுத்துக்காட்டு

- செருக்கு எட்டும் பயன்படாது
<poem>
அறிவுடைமை, மீக்கூற்றம், ஆன குலனே,
உறுவலி, நல்தவம், ஓங்கிய செல்வம்
பொறிவனப்பில், எம்போல்வார் இல்என்னும் எட்டும்
இறுதிக்கண் ஏமாப்(பு) இல
</poem>
- தாய்
<poem>
காலொடு கைஅமுக்கிப் பிள்ளையை வாய்நெறித்து
பாலொடு நெய்பெய்யும் தாய்அனையர்
</poem>
- உயிருக்கும் கூத்தாடிக்கும் சிலேடை
<poem>
அங்கம் அறஆடி அங்கே படம்மறைத்து
அங்கே ஒருவண்ணம் கோடலால் - என்றும்
அரங்காடு கூத்தனே போலும் உயிர்தான்
நுழன்றாடு தோற்றப் பொலிவு
</poem>
# நோர்வேத் தமிழ் நபர்கள் பட்டியல்

## கல்வியாளர்கள்

- கலாநிதி அல்பிரட் அன்ரனி கிறிஸ்ரி
- கலாநிதி இளங்கோ பாலசிங்கம்
- கலாநிதி சண்முகரட்னம்
- கலாநிதி தயாளன் வேலாயுதபிள்ளை:
நோர்வேயில் இயங்கிவரும் KIM (Kontaktutvalget mellom Innvandrerbefolkningen og Myndighetene) என்னும் ஒரு சுயாதீனமாக அமைப்பு வருடந்தோறும் நோர்வே சமூகத்தின் சமூகக் கலாசார மற்றும் தொழில்சார் விடயங்களில் தாக்கத்தை ஏற்படுத்திய 10 முதன்மையான வெளிநாட்டவர்களை தெரிவு செய்து வருகிறது. 2006 ஆம் ஆண்டில் தெரிவு செய்யப்பட்ட, நோர்வேயின் பத்து முதன்மை (Top10) வெளிநாட்டவர்களில் ஒருவராக, தமிழரான பேராசிரியர் வேலாயுதபிள்ளை தயாளன் தெரிவு செய்யப்பட்டிருந்தார்.
- கலாநிதி றெஜி
# நோர்வேத் தமிழ் நபர்கள் பட்டியல்

## அறிவியல்/மருத்துவம்

- வைத்திய கலாநிதி யோசப் சூசை
- விஞ்ஞானி பகீரதன் சிவலிங்கம்
# நோர்வேத் தமிழ் நபர்கள் பட்டியல்

## அறிவியல்/மருத்துவம்

### ஊடகவியலாளர்கள்

- சண்முகப்பிரபு நல்லையா
- சர்வேந்திரா தர்மலிங்கம்
- சரவணன் நடராசா
- மயூரன் விவேகானந்தன்
- ஜெயசிறி விஷ்ணுசிங்கம்
- ராஜன் செல்லையா
- றூபன் சிவராஜா
# நோர்வேத் தமிழ் நபர்கள் பட்டியல்

## வணிகம்

- ஆர்டிஸ்ரிக் பிரின்ற்
- பிளமின்கோ பிக்ஸா
- கோல்டன் ஷெரி
- மகிழுந்து திருத்தகம்
- என். ரி. மியு+சிக் ஆர்ட்ஸ்
# நோர்வேத் தமிழ் நபர்கள் பட்டியல்

## அரசியலாளர்கள்

- திரு தம்பிராஜா அருளானந்தம்
- திரு குபேரன் துரைராஜா
- திருமதி சிவயோகம் சிவநேசன்
- திரு கணபதிப்பிள்ளை சிவராஜா
- திரு யோகராஜா பாலசிங்கம்
# நோர்வேத் தமிழ் நபர்கள் பட்டியல்

## விளையாட்டு வீரர்கள்

- செல்வன் நிவேதன் பஞ்சலிங்கம்
- செல்வன் பிறையன் மகேந்திரன்
- செல்வன் யாதவன் சுந்தரலிங்கம்
- செல்வன் சிவகுமார் ஜனகன்
- செல்வன் அகிலன் மிதிலன்
- திரு மனோஜ்
# நோர்வேத் தமிழ் நபர்கள் பட்டியல்

## இலக்கியவாதிகள்

### எழுத்தாளர்கள்

- நமசிவாயகம் கிருஸ்ணசிங்கம்
- அன்ரன் தர்மராஜா
- சகாதேவன் ராஜ்தேவன்
# நோர்வேத் தமிழ் நபர்கள் பட்டியல்

## இலக்கியவாதிகள்

### கவிஞர்கள்

- பொன் கோணேஸ்
- வன்னேரியயூர் பொன். சிவகுமாரன்
- சிவபாலசிங்கம் சிவதாஸ்
- கோவிலூர் செல்வராஜன்
- கார்மேகம் நந்தா
- திருச்செல்வம் திலீபன்
- வ.ஐ.ச ஜெயபாலன்
- சிவலிங்கம் வசீகரன்
- சிமோன் விமலராஜன்
- இளவாலை விஜயேந்திரன்
- பானுபாரதி விமலராஜன்
# நோர்வேத் தமிழ் நபர்கள் பட்டியல்

## தமிழ் கலைஞர்கள்

### தமிழ் இசையமைப்பாளர்கள்

- கணேசன் சுந்தர்
- கணேசன் திருநாவுக்கரசு
- நாதன் கிறிஸ்தோபர்
- முத்துலிங்கம் முரளிதரன்
- வேலாயுதம் ரவிக்குமார்
- மகேசன் விக்னகுமார்
# நோர்வேத் தமிழ் நபர்கள் பட்டியல்

## தமிழ் கலைஞர்கள்

### தமிழ் ஓவியர்கள்

- இராமசாமி குணதாசன்
- விசாகப்பெருமாள் சந்திரகுமார்
- மகாஇந்திரன் மகாதேவன்
# நோர்வேத் தமிழ் நபர்கள் பட்டியல்

## தமிழ் கலைஞர்கள்

### தமிழ் நடனக் கலைஞர்கள்

- அமிர்தவர்ஷினி உதயகரன்
- கல்யாணி தயாபரன்
- கவிதா சிவகணேஸ்
- கவிதா ரவிக்குமார்
- கங்கா ஜெயராஜ்
- தமிழினி சிவலிங்கம்
- துஷா அமரசிங்கம்
- பரீதா சற்குணலிங்கம்
- பாமினி ஜெயராஜன்
- மரியா பிரான்ஸிஸ்கா பிரான்சிஸ்
- மாலதி யோகேந்திரன்
- மைதிலி ரவீந்திரா
- மேர்சி சூசை
- மேரி பெர்னான்டோ
- ரம்மியவாணி பாலரஞ்சன்
- ரோகினி சாந்தரூபன்
- தமயந்தி சாந்தகுமாரன்
பரதசூடாமணி திருமதி தமயந்தி சாந்தகுமாரன், பேர்கன் நகரில் 1991ஆம் ஆண்டு ஆரம்பிக்கப்பட்டு இயங்கி வரும் **பிருந்தாவன சாரங்கா** கலைப்பாடசாலையின் இரு நிர்வாகிகளுள் ஒருவராவார். இவர் நடனக்கலையை கற்பித்து வருகின்றார். ஏழு மாணவர்களுடன் ஆரம்பிக்கப்பட்ட இக்கல்விக்கூடமானது, தற்போது கிட்டத்தட்ட ஐம்பது மாணவர்களுடன் இயங்கி வருகின்றது.
- தமயந்தி யோகேஸ்வரன்
- ராஜி சிவகுமார்
- மேரி ஷர்மிளா கோகுலன்
- சுபாரஞ்சினி கருணானந்தசிவம்
- சாகம்பரி மகாலிங்கம்
# நோர்வேத் தமிழ் நபர்கள் பட்டியல்

## தமிழ் கலைஞர்கள்

### தமிழ் வாய்ப்பாட்டுக் கலைஞர்கள்

- திருமதி அபிராமி கஜேந்திரன்
- திரு அன்ரன் டேவிட்
- திரு உமாகுருபரன் சண்முகலிங்கம்
- திருமதி சிவமலரர்மனோகரன்
- பொன் சுபாஸ் சந்திரன்
- திருமதி தேவசேனை சிவகுமார்
- திருமதி மல்லிகா நாகராஜா
- திருமதி யோகசுந்தரி விஜயபாலசிங்கம்
- திரு தம்பித்துரை ரவீந்திரநாதன்
- திருமதி வாசுகி ஜெயபாலன்
- செல்வி வாசுகி ரங்கன்
- திருமதி ரஞ்சிதமலர் நந்தா
- திருமதி சிவலோஜினி வரதன்
# நோர்வேத் தமிழ் நபர்கள் பட்டியல்

## தமிழ் கலைஞர்கள்

### தமிழ் வாத்தியக் கலைஞர்கள்

- திரு சிவப்பிரகாசம் சக்திதரன்
மிருதங்கமாமணி திரு சக்திதரன் சிவப்பிரகாசம், **ஆர்யாலயா** என்னும் ஒரு கலைக்கூடத்தை, 1993ஆம் ஆண்டு ஸ்தவாங்கர் நகரில் ஆரம்பித்தார். 12 மாணவர்களுடன் ஆரம்பமாகிய இக்கலைக்கூடத்தில் கஞ்சிரா, தபேலா, மிருதங்கம், மோர்சிங், கடம் முதலான பல வாத்தியங்களும் கற்பிக்கப்பட்டது. இவர் 2000ஆம் ஆண்டு பேர்கன் நகருக்கு இடம் மாறியதனைத் தொடர்ந்து ஆர்யாலயா கலைக்கூடமும் பேர்கன் நகரில் இயங்கி வருகின்றது.
ஆர்யாலயா கலைக்கூடத்தின் சார்பில், 2006ஆம் ஆண்டு உலகம் முழுவதும் சமாதானம் மலரவேண்டி இசைநிகழ்ச்சி ஒன்று நடாத்தப்பட்டது. பேர்கன் மாநகரில் நடைபெற்ற இவ்விசை நிகழ்ச்சியில், உலகப் புகழ்பெற்ற கோற (Kore) (சித்தார் ரகத்தைச் சேர்ந்த இசைக்கருவி) வாத்தியக் கலைஞரான ஆபிரிக்க நாட்டவராகிய சஞ்சாலி என்பவரும் இணைந்து இருந்தார்.  
- திருமதி ஷகிலா ரமேஷ்
- திரு ராஜேந்திரம் சிவகணேசன்
- திருமதி சுஜாதா கலைராஜன்
- திரு டொலி சிராஸ் அமித்
- திருமதி நளாயினி சக்திமித்திரன்
வீணை இசைக்கலைமாமணி திருமதி நளாயினி சக்திமித்திரன், பேர்கன் நகரில் 1991ஆம் ஆண்டு ஆரம்பிக்கப்பட்டு இயங்கி வரும் **பிருந்தாவன சாரங்கா** கலைப்பாடசாலையின் இரு நிர்வாகிகளுள் ஒருவராவார். இவர் வீணை, சங்கீதம் முதலான கலைகளைக் கற்பிக்கின்றார்.
ஏழு மாணவர்களுடன் ஆரம்பிக்கப்பட்ட இக்கல்விக்கூடமானது, தற்போது கிட்டத்தட்ட ஐம்பது மாணவர்களுடன் இயங்கி வருகின்றது.
- செல்வி பாலநாயகி பாலசுப்பிரமணியம்
- திரு இராஜராஜன் ஜெயராஜன்
- திரு விநாயகமூர்த்தி வேலாயுதம்
- திரு கந்தையா ஜெயதாசன்
- திரு நாகநாதன் சபாநாதன்
- ஒஸ்ரின் ரட்னம்
- தம்பிப்பிள்ளை தியாகலி;ங்கம்
- திருமதி தமயந்தி கரன்சிங்  
- நூல்:*நோர்வேயில் வேர்விட்ட விழுதுகள்*; ஆசிரியர்: சாத்யகி
நோர்வேயில் வேர்விட்ட விழுதுகள் நூல் இன்றுவரை (27.02.2014) வெளியிடப்படவில்லை. எனவே உசாத்துணை என்று குறிப்பிடமுடியாது.
# நோர்வேத் தமிழர் அமைப்புகள்

- நோர்வே ஈழத் தமிழர் அவை
- Tamil resource and guidance centre
- நோர்வே தமிழ்ச்சங்கம்
- ஈழத்தமிழர் சங்கம் - றூகலாண்ட்
- ஈழத்தமிழர் சங்கம் - துரண்கெய்ம்
- ஈழத்தமிழர் சங்கம் - ஹோர்டலாண்ட்
- உலக தமிழர் பண்பாட்டுக் கழகம்
- ஓலசுண்ட் தமிழ்ச் சங்கம்
- தமிழ், நோர்வே மக்கள் இணைவுகூடம்
- தமிழ் அகதிகளுக்கான நடவடிக்கைக்குழு
- நோர்வே தமிழ் அமைப்புகளின் ஒன்றியம்
- தமிழர்களுக்கான ஆதரவுக்குழு
- தமிழர் இளையோர் ஒருங்கிணைப்புக்குழு
- தமிழர் ஒருங்கிணைப்புக்குழு
- தமிழர் விளையாட்டுப்பிரிவு
- தமிழ் அகதிகள் புனர்வாழ்வுக் கழகம்
- தமிழர் புனர்வாழ்வுக் கழகம்
- நோர்வே கலைபண்பாட்டுக் கழகம்
- கலைபண்பாட்டுக்கழகம் - ஸ்ரவாங்கர்
- நோர்வே தமிழர் சுகாதார அமைப்பு
- தமிழ் இளையோர் அமைப்பு
- தமிழ் மகளிர் அமைப்பு
- தமிழர்வள ஆலோசனை மையம்
- மூத்தோர் முற்றம்
- தமிழ் இளைஞர் அமைப்பு
- தமிழ்ச் சிறுவர் - இளையோர் விளையாட்டுக்கழகம்
- சுண்மோற தமிழ்க் கலாசார சங்கம்
- பொருண்மிய மதியுரையகம்
- அஸ்கர் பாறும் தமிழர் இணையம்
- அஸ்கர் பாறும் தமிழர் ஒன்றியம்
- பின்மார்க் தமிழர் ஐக்கிய முன்னணி
- தமிழ் மாதர், சிறுவர் ஒன்றியம் - துரண்கெய்ம்
- போட்ஸ்பியுர் தமிழ்ச் சங்கம்
- வார்டோ தமிழ்ச் சங்கம்
- வாட்சோ தமிழ்ச் சங்கம்
- மோல்டே தமிழ் கலை கலாச்சார மன்றம்
- பாரதி மன்றம்
- தமிழ் மன்றம்
- Tverr politiske støtte gruppe for tamiler i srilanka
- தமிழிசை நிலையம்
- என். ரி. பிக்சர்ஸ்
# நோர்வேத் தமிழர் அமைப்புகள்

## தமிழ் கல்விச்சாலைகள்

- அன்னைபூபதி தமிழ்க்கலைக்கூடம்
- அவ்வை தமிழ்ப்பாடசாலை
- அறிவாலயம்
- உதவிப் பாடத்திட்டம்
- தமிழ்ச்சிறுவர் பாடசாலை - பேர்கன்
- சிறுவர் மன்றம் (பாடசாலை) - துரண்கெய்ம்
- தமிழ்ச்சிறுவர் பாடசாலை - ஸ்ரவாங்கர்
- முத்தமிழ் அறிவாலயம்
# நோர்வேத் தமிழர் அமைப்புகள்

## சமய நிறுவனங்கள்

- ஒஸ்லோ கிறிஸ்தவ சபை
- கத்தோலிக்க ஆன்மிக பணியகம்
- பேர்கன் தமிழ் கத்தோலிக்க ஆன்மிக பணியகம்
- தக்சாயினி குருகுலம்
- ஜெயதேவி துர்க்கை அம்மன் ஆலயம்
- இந்துப் பாடசாலை
- சிவசுப்பிமணியர் கோயில்
- சிறீ சிவசப்பிரமணியர் கோயில்
- சிறீ தில்லர் கணேசர் கோயில்
- மோல்ட இந்து ஆலயம்
- றோகலாண்ட் இந்து ஒன்றியம்
- தமிழ் கத்தோலிக்க ஒன்றியம்
- ஓலசுண்ட் விநாயகர்
- தமிழ் திருமுழுக்கு சபை